pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- เลขาธิการ กช. ลงพื้นที่มอบทุนการศึกษา
วันพุธที่ 23 สิงหาคม 2560
เลขาธิการ กช. ลงพื้นที่มอบทุนการศึกษา
ดร.พะโยม  ชิณวงศ์ เลขาธิการคณะกรรมการส่งเสริมการศึกษาเอกชน (เลขาธิการ กช.) ลงพื้นที่มอบเกียรติบัตรและทุนการศึกษา ให้แก่ เด็กชายรชต  แก้วประสิทธิ์พงศ์ นักเรียนโรงเรียนอนุบาลยศวดีนิคมคําสร้อย ผู้บําเพ็ญสาธารณประโยชน์
ดร.พะโยม ชิณวงศ์ เลขาธิการคณะกรรมการส่งเสริมการศึกษาเอกชน (เลขาธิการ กช.) ลงพื้นที่มอบเกียรติบัตรและทุนการศึกษา ให้แก่ เด็กชายรชต แก้วประสิทธิ์พงศ์ นักเรียนโรงเรียนอนุบาลยศวดีนิคมคําสร้อย ผู้บําเพ็ญสาธารณประโยชน์ ซึ่งเป็นโรงเรียนในสังกัดของสํานักงานคณะกรรมการส่งเสริมการศึกษาเอกชน (สช.) เมื่อวันที่ 22 สิงหาคม 2560 เวลา 10.00 น. ณ โรงเรียนอนุบาลยศวดีนิคมคําสร้อย อ.นิคม คําสร้อย จ.มุกดาหาร โดยมีศึกษาธิการจังหวัดอุบลราชธานี ศึกษาธิการจังหวัดมุกดาหาร และผู้รับใบอนุญาตโรงเรียนอนุบาลยศวดีนิคมคําสร้อย ร่วมเป็นเกียรติในการมอบเกียรติบัตรและทุนการศึกษาในครั้งนี้
ดร.พะโยม ชิณวงศ์ เลขาธิการ กช. กล่าวว่า จากเหตุการณ์อุทกภัยที่เกิดขึ้นในหลายพื้นที่ในเขตจังหวัดทางภาคตะวันออกเฉียงเหนือ ทําให้เกิดความเสียหายแก่ชีวิตและทรัพย์สิน รวมถึงความเดือดร้อนจากการสัญจรไปมาของประชาชนในพื้นที่ที่เกิดจากปัญหาน้ําท่วมขังบนท้องถนน โดยเมื่อเช้าวันเสาร์ ที่ 5 สิงหาคม 2560 บริเวณหน้าโรงเรียนคําสร้อยพิทยาสรรค์ อําเภอนิคมคําสร้อย จังหวัดมุกดาหาร เกิดฝนตกหนัก มีปริมาณน้ําฝนเป็นจํานวนมาก ส่งผลให้น้ําท่วมขังจนรถไม่สามารถผ่านไปมาได้ การจราจรติดขัด เด็กชายรชต แก้วประสิทธิ์พงศ์ ได้เห็นภาพข่าวที่ถูกส่งต่อมาในกลุ่มไลน์ของคุณพ่อ เลยชวนคุณพ่อออกไปดูเหตุการณ์จริง เมื่อไปถึงคุณพ่อก็ลงไปช่วยโบกรถเพื่อแก้ปัญหาการจราจรในบริเวณดังกล่าว ขณะนั้นเด็กชายรชต แก้วประสิทธิ์พงศ์ ได้ช่วยเก็บถุงพลาสติก และเศษขยะอื่นๆ ที่อุดตันการไหลของน้ําลงสู่ท่อระบายน้ําในทุกช่องระบายน้ําที่ท่วมขัง เพื่อหวังว่าจะได้ช่วยให้น้ําไหลได้สะดวกและระดับน้ําลดลงเร็วขึ้น ทําให้ผู้ที่สัญจรไปมาผ่านบริเวณดังกล่าวพบเห็นต่างชื่นชมในการเสียสละช่วยเหลือผู้อื่นที่กําลังได้รับความเดือดร้อน เพื่อเป็นขวัญและกําลังใจแก่นักเรียนผู้บําเพ็ญสาธารณประโยชน์ สช.จึงได้มอบทุนการศึกษาและเกียรติบัตรเพื่อยกย่องเชิดชู สนับสนุนและส่งเสริมให้เป็นแบบอย่างที่ดีต่อสังคมต่อไป
ที่มา : ประชาสัมพันธ์ สช.
รัฐบาลไทย-ข่าวทำเนียบรัฐบาล-ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
วันพฤหัสบดีที่ 22 มีนาคม 2561
ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
ทส. หารือ ญี่ปุ่น เกี่ยวกับการแก้ไขปัญหาสิ่งแวดล้อมในประเทศไทย
วันนี้ (21 มีนาคม 2561) เวลาประมาณ 10.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) และคณะ ได้ร่วมกันพบปะหารือกับผู้แทนระดับสูงของกระทรวงสิ่งแวดล้อมญี่ปุ่นเกี่ยวกับความร่วมมือด้านทรัพยากรธรรมชาติและสิ่งแวดล้อมระหว่างสองประเทศ รวมถึงการแก้ไขปัญหาสิ่งแวดล้อม อาทิ ปัญหาการจัดการขยะ ปัญหาฝุ่นละออง PM2.5 เกินค่ามาตรฐาน ในโอกาสนี้ ทั้งสองฝ่ายยินดีในการที่ไทยจะเป็นเจ้าภาพในการจัดการประชุม 3R ที่จะจัดขึ้นในเดือนธันวาคม พ.ศ.2562
โดยในการพบปะกันครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวขอบคุณกระทรวงสิ่งแวดล้อมญี่ปุ่นที่ได้ให้การสนับสนุนทั้งทางด้านความรู้และเทคโนโลยี ในการแก้ไขปัญหาด้านสิ่งแวดล้อมในประเทศไทย
รัฐบาลไทย-ข่าวทำเนียบรัฐบาล-ก.เกษตรฯ โดย อ.ส.ค. และ อ.ต.ก. ลงนาม MOU ร่วมกับ ธ.ก.ส. ยกระดับการบริหารจัดการองค์กร
วันพุธที่ 21 มีนาคม 2561
ก.เกษตรฯ โดย อ.ส.ค. และ อ.ต.ก. ลงนาม MOU ร่วมกับ ธ.ก.ส. ยกระดับการบริหารจัดการองค์กร
ก.เกษตรฯ โดย อ.ส.ค. และ อ.ต.ก. ลงนาม MOU ร่วมกับ ธ.ก.ส. ยกระดับการบริหารจัดการองค์กร มุ่งเป้าพัฒนาคุณภาพชีวิตเกษตรกร
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังพิธีลงนามบันทึกความเข้าใจ (MOU) ระหว่างหน่วยงานในสังกัดกระทรวงเกษตรและสหกรณ์ กับธนาคารเพื่อการเกษตรและสหกรณ์การเกษตร (ธ.ก.ส.) เพื่อสนับสนุนการยกระดับการบริหารจัดการองค์กรและความร่วมมือในเชิงยุทธศาสตร์ ณ ธ.ก.ส. อาคารนางเลิ้ง ถ.นครสวรรค์ เขตดุสิต กรุงเทพฯ ว่า กระทรวงเกษตรและสหกรณ์ โดยองค์การส่งเสริมกิจการโคนมแห่งประเทศไทย (อ.ส.ค.) และองค์การตลาดเพื่อเกษตรกร (อ.ต.ก.) ลงนาม MOU ร่วมกับ ธ.ก.ส. เพื่อยกระดับการบริหารจัดการองค์กรตามแนวทางของสํานักงานคณะกรรมการนโยบายรัฐวิสาหกิจ (สคร.) หรือโครงการพี่เลี้ยง ซึ่งเป็นโครงการที่สนับสนุนให้รัฐวิสาหกิจดูแลซึ่งกันและกันในการยกระดับองค์กรไปสู่มาตรฐาน ที่จะส่งผลดีต่อการพัฒนาคุณภาพชีวิตเกษตรกรและเศรษฐกิจของประเทศโดยรวม
การดําเนินการของโครงการดังกล่าว ธ.ก.ส. จะนําองค์ความรู้ เครื่องมือ และทรัพยากรที่มีอยู่ เพื่อสนับสนุนและแลกเปลี่ยนเรียนรู้ร่วมกับ อ.ส.ค. และ อ.ต.ก. ในการยกระดับการบริหารจัดการองค์กรอย่างยั่งยืนใน 4 ด้าน ได้แก่ ด้านการบริหารความเสี่ยง การควบคุมภายใน การบริหารจัดการสารสนเทศ การบริหารจัดการทรัพยากรบุคคลตามแนวทางของ สคร. รวมทั้งการสนับสนุนความร่วมมือในเชิงยุทธศาสตร์ผ่านโครงการส่งเสริมด้านอุตสาหกรรมโคนม การตลาดผลิตผลและผลิตภัณฑ์ของเกษตรกร เพื่อยกระดับคุณภาพชีวิตเกษตรกร โดยใช้หลักการตลาดนําการผลิต รวมถึงการพัฒนาตั้งแต่ต้นทาง กลางทาง และปลายทาง เพื่อเชื่อมโยงการตลาดและกระบวนการผลิตแบบครบวงจร
“รัฐบาลต้องการให้ประเทศไทยเดินหน้าอย่างมั่นคงและยังยื่น ซึ่งรัฐวิสาหกิจก็ถือเป็นกลไกสําคัญที่จะทําให้การดําเนินงานของรัฐบาลบรรลุผลตามเป้าหมายโดยบทบาทของรัฐวิสาหกิจนั้นจะต้องดําเนินการตามกรอบของกฎหมายอย่างเที่ยงตรง เป็นมืออาชีพ และมีประสิทธิภาพ บนพื้นฐานธรรมาภิบาล ต้องมีความชัดเจนโปร่งใส สามารถตรวจสอบได้ ซึ่งจะส่งผลต่อความยั่งยืนของรัฐวิสาหกิจเอง ทั้งนี้ รัฐวิสาหกิจของหน่วยงานในสังกัดกระทรวงเกษตรฯ พร้อมที่จะแลกเปลี่ยนเรียนรู้กับหน่วยงานภายนอก เพื่อให้มีความพร้อมในการดําเนินงานในด้านต่าง ๆ และพร้อมรับสถานณ์ที่จะเกิดขึ้นต่อไปในอนาคต” นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถานเอกอัครราชทูต  ณ กรุงอิสลามาบัดมอบถุงยังชีพแก่นักศึกษาเเละคนไทยกว่า 30คน ที่อาศัยอยู่ในกรุงอิสลามาบัดในช่วงก่อนเทศกาลถือศีลอดเดือนรอมฎอน  ซึ่งได้รับผลกระทบจากการแพร่ระบาดของ COVID-19 [กระทรวงการต่างประเทศ]
วันพฤหัสบดีที่ 23 เมษายน 2563
สถานเอกอัครราชทูต  ณ กรุงอิสลามาบัดมอบถุงยังชีพแก่นักศึกษาเเละคนไทยกว่า 30คน ที่อาศัยอยู่ในกรุงอิสลามาบัดในช่วงก่อนเทศกาลถือศีลอดเดือนรอมฎอน  ซึ่งได้รับผลกระทบจากการแพร่ระบาดของ COVID-19 [กระทรวงการต่างประเทศ]
สถานเอกอัครราชทูต  ณ กรุงอิสลามาบัดมอบถุงยังชีพแก่นักศึกษาเเละคนไทยกว่า 30คน ที่อาศัยอยู่ในกรุงอิสลามาบัดในช่วงก่อนเทศกาลถือศีลอดเดือนรอมฎอน  ซึ่งได้รับผลกระทบจากการแพร่ระบาดของ COVID-19
เมื่อวันที่ 22 เม.ย. 2563 สอท. ณ กรุงอิสลามาบัด ได้มอบถุงยังชีพแก่นักศึกษาไทยเเละคนไทยที่อาศัยอยู่ในกรุงอิสลามาบัดจํานวนกว่า 30 คน ในช่วงก่อนเทศกาลถือศีลอดเดือนรอมฎอน เเละได้รับผลกระทบจากการแพร่ระบาดของ COVID-19 ในปากีสถาน
สอท. ได้พูดคุยเเสดงความห่วงใยเเละย้ําเตือนนักเรียนไทยเเละคนไทยให้รักษาสุขอนามัย เว้นระยะห่างทางกายภาพ เเละปฏิบัติตามคําแนะนําของกระทรวงสาธารณสุขของปากีสถาน รวมทั้งขอให้ติดตามข่าวสารจาก สอท. อย่างใกล้ชิดต่อไป
On 22 April 2020, the Royal Thai Embassy Islamabad distributed face masks, supplies bags, and other necessary items to Thai students and Thai community who reside nearby Islamabad.
The Embassy also gave some advice regarding personal hygiene practice against the spread of COVID-19 such as maintaining physical distancing and washing hands frequently. They were also recommended to regularly keep abreast of the news and follow the advice given by Pakistan authority and the Embassy.
#กระทรวงการต่างประเทศ #ทุกแห่งหนเราดูเเล #ทีมละฮอร์รอก่อนนะ #เร็วๆนี้จ้า
#คนไทยไม่ทิ้งกัน #กงสุลไทย #กรมการกงสุล
รัฐบาลไทย-ข่าวทำเนียบรัฐบาล-นายกรัฐมนตรีสั่งเพิ่มมาตรการป้องกันโควิด-19 ทุกเส้นทางการเดินทาง ขอให้ผู้ใช้บริการมั่นใจถึงความปลอดภัย และขอให้ความร่วมมือปฏิบัติตามมาตรการอย่างเคร่งครัด
วันพฤหัสบดีที่ 7 พฤษภาคม 2563
นายกรัฐมนตรีสั่งเพิ่มมาตรการป้องกันโควิด-19 ทุกเส้นทางการเดินทาง ขอให้ผู้ใช้บริการมั่นใจถึงความปลอดภัย และขอให้ความร่วมมือปฏิบัติตามมาตรการอย่างเคร่งครัด
นายกรัฐมนตรีสั่งเพิ่มมาตรการป้องกันโควิด-19 ทุกเส้นทางการเดินทาง ขอให้ผู้ใช้บริการมั่นใจถึงความปลอดภัย และขอให้ความร่วมมือปฏิบัติตามมาตรการอย่างเคร่งครัด
วันนี้ (7 พ.ค. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีมอบหมายให้กระทรวงคมนาคมลงพื้นติดตามสถานการณ์ จัดระเบียบเรือโดยสารในคลองแสนแสบ กําชับเรื่องการป้องกันการแพร่ระบาดไวรัสโควิด-19 ตลอดเส้นทางการเดินทาง ทั้งนี้ จากรายการของกรมเจ้าท่า กระทรวงคมนาคม พบว่าสถานการณ์ภายหลังการคลายล็อคดาวน์ จํานวนผู้โดยสารเพิ่มขึ้นอย่างต่อเนื่อง จากเดิมในช่วงล็อคดาวน์ที่มีประมาณ 5 - 6 พันคนต่อวัน สัปดาห์นี้มีจํานวนเพิ่มมากขึ้นประมาณ10,000 กว่าคนต่อวัน
โดยกระทรวงคมนาคม ได้ดําเนินการเพิ่มมาตรการเพิ่มเติมดังนี้ 1. ช่วงเร่งด่วน เพิ่มเที่ยวเรือเต็มพิกัดจากเดิม 40 ลํา เป็น 60 ลํา มีระยะรอคอย 3 - 5 นาทีต่อเที่ยว 2. ทําเครื่องหมายจุดยืนบนเรือ และบนท่าเรือให้ชัดเจน ตามระยะ Social Distancing ที่นั่งจํากัดระยะห่างไว้ไม่น้อยกว่า 1 เมตร 3. ใช้กล้องวงจรปิด เฝ้าดูระยะห่าง หากหนาแน่น มีเจ้าหน้าที่แก้ไขสถานการณ์ทันที และ 4. ประสานวิทยุ/โทรศัพท์ ควบคุมระหว่างผู้ควบคุมเรือกับพนักงานไม่เกินท่าปลายทาง เพื่อแจ้งจํานวนผู้โดยสารขึ้นลงเรือในท่าต่อไปและไม่ให้เกินจํานวนที่กําหนด สําหรับมาตรการเดิม ยังคงเคร่งครัดปฏิบัติต่อไป ทั้งการตรวจอุณหภูมิร่างกาย การใช้เจลแอลกอฮอล และสวมหน้ากากอนามัยทุกคนก่อนลงเรือ / การรักษาระยะห่างระหว่างรอเรือ / การประกาศข้อปฏิบัติของเจ้าหน้าที่ทุกท่าเรือ ฯ เป็นต้น
นายกรัฐมนตรีกําชับหน่วยงานที่กํากับ ดูแล ให้ตรวจสอบอย่างเข้มงวด เพื่อให้ประชาชนเดินทางถึงที่หมาย ได้อย่างราบรื่น สะดวก และปลอดภัยทุกการเดินทางไม่ว่าทางเรือ ทางรถขนส่งสาธารณะ รวมถึงรถไฟฟ้า ขอให้ประชาชนผู้ใช้บริการมั่นใจถึงความปลอดภัย และให้ความร่วมมือปฎิบัติตามมาตรการอย่างเคร่งครัดต่อไปด้วย
รัฐบาลไทย-ข่าวทำเนียบรัฐบาล-รับรอง "อุทยานฯ หาดเจ้าไหม-หมู่เกาะอ่างทอง และเขตห้ามล่าสัตว์ป่าหมู่เกาะลิบง  เป็น “มรดกอาเซียน”
วันพฤหัสบดีที่ 24 ตุลาคม 2562
รับรอง "อุทยานฯ หาดเจ้าไหม-หมู่เกาะอ่างทอง และเขตห้ามล่าสัตว์ป่าหมู่เกาะลิบง  เป็น “มรดกอาเซียน”
วันพุธที่ 23 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ที่ประชุมรัฐมนตรีอาเซียนด้านสิ่งแวดล้อมครั้งที่ 15 ณ เมืองเสียมราฐ ราชอาณาจักรกัมพูชา มีมติเป็นเอกฉันท์และประกาศให้อุทยานแห่งชาติหาดเจ้าไหมและเขตห้ามล่าสัตว์ป่าหมู่เกาะลิบง จ.ตรัง และอุทยานแห่งชาติหมู่เกาะอ่างทอง จ.สุราษฎร์ธานี เป็น “มรดกอาเซียน” แห่งใหม่ เนื่องจากมีความสมบูรณ์ทางนิเวศ มีความเป็นธรรมชาติ ให้ความสําคัญต่อการอนุรักษ์อย่างสูง มีกฎหมายที่กําหนดให้เป็นพื้นที่คุ้มครอง มีแผนการบริหารจัดการที่ได้รับความเห็นชอบ ลักษณะการข้ามพรมแดน เป็นเอกลักษณ์ มีความเชื่อมโยงระหว่างวัฒนธรรมกับระบบนิเวศ และพันธุ์พืชหลายชนิด ซึ่งการได้รับเลือกเป็นมรดกอาเซียนครั้งนี้ จะสร้างการมีส่วนร่วมเพื่อรักษาทรัพยากรธรรมชาติให้คงอยู่ และช่วยดึงดูดนักท่องเที่ยวให้เข้ามาเยือนมากขึ้นอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ เพื่อช่วยให้เกษตรกรที่ยากจนทั่วประเทศได้มีโค-กระบือ ไว้ใช้แรงงานและเพิ่มผลผลิตทางการเกษตร
วันเสาร์ที่ 15 สิงหาคม 2563
รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ เพื่อช่วยให้เกษตรกรที่ยากจนทั่วประเทศได้มีโค-กระบือ ไว้ใช้แรงงานและเพิ่มผลผลิตทางการเกษตร
รมว.เฉลิมชัย มอบสัญญาโค หญ้าแห้ง พันธุ์สัตว์ปีก และถุงยังชีพ เพื่อช่วยให้เกษตรกรที่ยากจนทั่วประเทศได้มีโค-กระบือ ไว้ใช้แรงงานและเพิ่มผลผลิตทางการเกษตร
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานมอบสัญญาโค ตามโครงการ "ธนาคารโค-กระบือเพื่อเกษตรกร ตามพระราชดําริ" (ธ.ค.ก.) ณ โรงเรียนคีรีราษฎร์พัฒนา อ.ร่อนพิบูลย์
จ.นครศรีธรรมราช เพื่อช่วยให้เกษตรกรที่ยากจนทั่วประเทศได้มีโค-กระบือ ไว้ใช้แรงงานและเพิ่มผลผลิตทางการเกษตร อีกทั้งยังเป็นการช่วยให้เกษตรกรมีรายได้เพิ่มขึ้น โดยภายในงานได้มีการมอบสัญญาโค ตามโครงการ "ธนาคารโค-กระบือเพื่อเกษตรกร ตามพระราชดําริ" (ธ.ค.ก.) จํานวน 27 ราย พร้อมด้วยมอบหญ้าแห้ง 200 ฟ่อน พันธุ์สัตว์ปีกซึ่งเป็นไก่พื้นเมือง (ไก่ศรีวิชัย) อัตลักษณ์ของจังหวัดนครศรีธรรมราชจํานวน 200 ตัว และถุงยังชีพจํานวน 100 ชุดแก่ผู้แทนกลุ่มเกษตรกร นอกจากนี้ ยังได้เยี่ยมชมการผ่าตัดทําหมันสัตว์ และเยี่ยมชมนิทรรศการสร้างความรับรู้แก่เกษตรกรผู้เลี้ยงสัตว์ด้วย
สําหรับการดําเนินการตามโครงการดังกล่าว มีการให้บริการ 5 วิธี คือ 1) การให้ยืมเพื่อการผลิต การให้เกษตรกรผู้ยากจนยืมแม่โคหรือแม่กระบือของ ธ.ค.ก. โดยมีเงื่อนไขว่าเมื่อลูกโคหรือลูกกระบือตัวแรก อายุครบ 18 เดือน ให้ส่งลูกโคหรือลูกกระบือนั้นคืน ธ.ค.ก. ส่วนลูกโคหรือลูกกระบือตัวต่อไปเป็นของเกษตรกรและเมื่อยืมแม่โคหรือแม่กระบือครบ 5 ปี ให้ยกแม่โคหรือแม่กระบือดังกล่าวตกเป็นกรรมสิทธิ์ของเกษตรกรผู้ยืม แต่หากเกษตรกรผู้ยืม ยืมแม่โคหรือแม่กระบือไป 3 ปีแล้ว ไม่มีลูกโคหรือลูกกระบือตัวแรกคืน ธ.ค.ก.จะนําแม่โคหรือแม่กระบือดังกล่าวคืน เพื่อไปให้บริการแก่เกษตรกรรายอื่นยืมต่อไป (เว้นแต่จะตรวจพบว่าแม่โคหรือแม่กระบือมีปัญหาทางระบบสืบพันธุ์ ธ.ค.ก.จะเปลี่ยนแม่โคหรือแม่กระบือให้) 2) การให้เช่าซื้อ กรณีที่เกษตรกรต้องการเป็นเจ้าของโค-กระบือของ ธ.ค.ก. จะพิจารณาให้เช่าซื้อโคหรือกระบือของ ธ.ค.ก. โดยเกษตรกรจะต้องชําระเงินให้เสร็จสิ้นภายในกําหนดเวลา ได้แก่ โคเนื้อหรือกระบือ ให้ชําระค่าเช่าซื้อภายในระยะเวลา 3 ปี กําหนดการผ่อนชําระในปีที่ 1 ร้อยละ 40 ของราคาโค-กระบือ ปีที่ 2 ร้อยละ 30 ของราคาโค-กระบือ และราคาที่เหลือชําระให้เสร็จสิ้น ในปีที่ 3 โดยไม่ต้องเสียดอกเบี้ย และสําหรับแม่โค จะพิจารณาให้เช่าซื้อ โดยให้ชําระเงินให้เสร็จสิ้นภายใน 5 ปี กําหนดผ่อนชําระเงินร้อยละ 20 ของราคาโคนมในแต่ละปีโดยไม่ต้องเสียดอกเบี้ย 3) การให้ยืมพ่อพันธุ์โค-กระบือ ในหมู่บ้านที่มีแม่พันธุ์โค-กระบือ ของ ธ.ค.ก. ไม่ต่ํากว่า 50 ตัว เพื่อให้บริการพ่อพันธุ์แก่แม่โค-กระบือของ ธ.ค.ก. ภายในหมู่บ้านนั้น ๆ 4) การให้เช่าเพื่อใช้แรงงาน กรณีที่เกษตรกรไม่มีโค-กระบือ ไว้ใช้งานของตนเอง แต่ไม่ต้องการซื้อสามารถเช่าโค-กระบือ เพื่อใช้แรงงาน โดยเสียค่าเช่าโค-กระบือ ตัวละ 300 บาทต่อปี และ 5) การให้บริการอื่น ๆ ที่นอกเหนือจาก ข้อ 1 - 4 ซึ่งต้องได้รับการพิจารณาจากปศุสัตว์จังหวัดและได้รับอนุมัติจาก ธ.ค.ก. เพื่อให้บริการเป็นกรณีพิเศษเป็นกรณีไป
รัฐบาลไทย-ข่าวทำเนียบรัฐบาล-พิธีเปิดการแข่งขันฟุตซอลชิงแชมป์สโมสรโลก 2019
วันอังคารที่ 3 กันยายน 2562
พิธีเปิดการแข่งขันฟุตซอลชิงแชมป์สโมสรโลก 2019
การแข่งขันฟุตซอลชิงแชมป์สโมสรโลก 2019 จัดการแข่งขันระหว่างวันที่ 26 สิงหาคม - 1 กันยายน 2562 ณ สนามบางกอก อารีน่า หนองจอก
วันที่ 26 สิงหาคม 2562 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานในพิธีเปิดการแข่งขัน "ฟุตซอลชิงแชมป์สโมสรโลก 2019" โดยมีพล.ต.อ. สมยศ พุ่มพันธ์ม่วง นายกสมาคมกีฬาฟุตบอลแห่งประเทศไทย ในพระบรมราชูปถัมภ์ พร้อมด้วยนายอดิศักดิ์ เบญจศิริวรรณ ประธานฝ่ายพัฒนาฟุตซอลและฟุตบอลชายหาด และแขกผู้มีเกียรติ ร่วมในพิธีเปิด ณ สนามบางกอก อารีน่า หนองจอก
การแข่งขันฟุตซอลชิงแชมป์สโมสรโลก 2019 มีทีมเข้าร่วมทั้งหมด 9 สโมสร แบ่งเป็น 3 กลุ่ม
1. กลุ่มเอ - พีทีที บลูเวฟ ชลบุรี, โบคา จูเนียร์ส, ฟัตห์ สปอร์ติฟ เด เซตตัท
2. กลุ่มบี - บาร์เซโลน่า, โครินเธียนส์, เซินเจิ้น หนานหลิง
3.กลุ่มซี - แม็คนัส ฟุตซอล, เอลโปโซ, เมส ซันกัน
จัดการแข่งขันระหว่างวันที่ 26 สิงหาคม - 1 กันยายน 2562 ณ สนามบางกอก อารีน่า หนองจอก
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือ 2 พี่น้องวัย 9 ขวบ และ 17 ปี อาศัยอยู่กันเพียงลำพังในบ้านสภาพทรุดโทรม พี่สาวคนโตป่วยเป็นโรคปัสสาวะกระปิดกระปอย ขาทั้ง 2 ข้างเดินผิดปกติที่ จ.ชลบุรี
วันอังคารที่ 29 สิงหาคม 2560
รมว.พม. กําชับ จนท. เร่งช่วยเหลือ 2 พี่น้องวัย 9 ขวบ และ 17 ปี อาศัยอยู่กันเพียงลําพังในบ้านสภาพทรุดโทรม พี่สาวคนโตป่วยเป็นโรคปัสสาวะกระปิดกระปอย ขาทั้ง 2 ข้างเดินผิดปกติที่ จ.ชลบุรี
รมว.พม. กําชับ จนท. เร่งช่วยเหลือ 2 พี่น้องวัย 9 ขวบ และ 17 ปี อาศัยอยู่กันเพียงลําพังในบ้านสภาพทรุดโทรม ด้านพี่สาวคนโตป่วยเป็นโรคปัสสาวะกระปิดกระปอย และขาทั้ง 2 ข้างเดินผิดปกติ ที่ จ.ชลบุรี
วันนี้ (29 ส.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 701/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีพบ 2 พี่น้องชาย-หญิง วัย 9 ขวบ และ 17 ปี อาศัยอยู่กันเพียงลําพัง ในบ้านสภาพเก่าทรุดโทรมใกล้ผุพัง ด้านพี่สาวคนโตป่วยเป็นโรคปัสสาวะกระปิดกระปอย ต้องใส่ผ้าอ้อมสําเร็จรูปตลอดเวลา และขาทั้ง 2 ข้างเดินผิดปกติ อาศัยเพียงเงินสงเคราะห์เดือนละ 800 บาท ใช้ประทังชีวิต ครอบครัวมีฐานะยากจน ที่อําเภอศรีราชา จังหวัดชลบุรี และกรณีพบ 2 พี่น้อง วัย 60 ปี และ 55 ปี พิการทางสมองตั้งแต่กําเนิด ทั้ง 2 คน ครอบครัวมีฐานะยากจน อาศัยอยู่เพียงลําพังในบ้านไม้สภาพเก่าทรุดโทรมใกล้ผุพัง อาศัยเพียงเบี้ยยังชีพ คนพิการเพียงเดือนละ 800 บาท ใช้ประทังชีวิต ที่อําเภอชุมพลบุรี จังหวัดสุรินทร์ นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ชลบุรี และ พมจ.สุรินทร์ พร้อมหน่วยงานที่เกี่ยวข้อง ในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว และให้การช่วยเหลือ ในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของผู้ที่ป่วยอย่างใกล้ชิด และช่วยเหลือดูแลเรื่องการศึกษาของเด็กทั้ง 2 คนอย่างต่อเนื่องในระยะยาว นอกจากนี้ ประสานหน่วยงานในพื้นที่สังกัดกระทรวง พม. ลงพื้นที่เยี่ยมบ้านเป็นระยะ พร้อมทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาว พร้อมร่วมกันหาแนวทาง การช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งเบี่ยงช่องทางจราจรบนถนนพหลโยธิน
วันอังคารที่ 19 กันยายน 2560
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งเบี่ยงช่องทางจราจรบนถนนพหลโยธิน
บริเวณสวนอาหารบางบัว - องค์การขนส่งมวลชนกรุงเทพ เขตการเดินรถที่ 1 และ ซอยพหลโยธิน 69/2 - ซอยพหลโยธิน 69/8 เพื่อดําเนินการยกอุปกรณ์และก่อสร้างงานระบบรางรถไฟฟ้า โครงการรถไฟฟ้าสายสีเขียว (เหนือ) ช่วงหมอชิต – สะพานใหม่ – คูคต ในวันที่ 18 - 30 กันยายน 2560
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่ากิจการร่วมค้าสเตค-เอเอส-4 ผู้รับจ้างก่อสร้างงานระบบราง โครงการรถไฟฟ้าสายสีเขียว (เหนือ) ช่วงหมอชิต–สะพานใหม่–คูคต สัญญาที่ 4 จะดําเนินการ ยกอุปกรณ์และก่อสร้างงานระบบรางรถไฟฟ้า จึงมีความจําเป็นต้องเบี่ยงการจราจรบนถนนพหลโยธิน บริเวณสวนอาหารบางบัว ถึง องค์การขนส่งมวลชนกรุงเทพ เขตการเดินรถที่ 1 (ขสมก.) และ ซอยพหลโยธิน 69/2 ถึง ซอยพหลโยธิน 69/8 ในวันจันทร์ที่ 18 กันยายน 2560 ถึง วันเสาร์ที่ 30 กันยายน 2560 ตั้งแต่เวลา 22.00 -05.00 น. โดยมีรายละเอียดการเบี่ยงช่องทางการจราจรดังต่อไปนี้
1. บริเวณหน้าสวนอาหารบางบัว ถึง องค์การขนส่งมวลชนกรุงเทพ เขตการเดินรถที่ 1(ขสมก.) จะทําการเบี่ยงช่องทางจราจรบนถนนพหลโยธินฝั่งขาออกทุกช่องทาง แล้วเบี่ยงขวาไปใช้ช่องทางฝั่งขาเข้า 1 ช่องทาง เพื่อเป็นช่องทางฝั่งขาออก 1 ช่องทาง (ทดแทน) ทําให้มีช่องทางจราจรทั้งฝั่งขาเข้าและฝั่งขาออกคงเหลือฝั่งละ 1 ช่องทาง
2. บริเวณซอยพหลโยธิน 69/2 ถึง ซอยพหลโยธิน 69/8 จะทําการเบี่ยงช่องทางจราจรบนถนนพหลโยธินฝั่งขาออกทุกช่องทาง แล้วเบี่ยงขวาไปใช้ช่องทางฝั่งขาเข้า 1 ช่องทาง เพื่อเป็นช่องทางฝั่งขาออก 1 ช่องทาง (ทดแทน) ทําให้มีช่องทางจราจรทั้งฝั่งขาเข้าและฝั่งขาออกคงเหลือฝั่งละ 1 ช่องทาง
ทั้งนี้ การเบี่ยงจราจรเพื่อดําเนินงานดังกล่าว อาจทําให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว ดังนั้น หากไม่มีความจําเป็น โปรดหลีกเลี่ยงเส้นทาง และ รฟม. ต้องขออภัยมา ณ โอกาสนี้
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ข้อบังคับสถาบันการอาชีวศึกษาภาคใต้ 3
วันศุกร์ที่ 16 พฤศจิกายน 2561
ราชกิจจานุเบกษา เผยแพร่ข้อบังคับสถาบันการอาชีวศึกษาภาคใต้ 3
ราชกิจจานุเบกษา เมื่อวันที่ 13 พฤศจิกายน 2561 เผยแพร่ข้อบังคับสถาบันการอาชีวศึกษาภาคใต้ 3 ว่าด้วยสัญลักษณ์ของสถาบันการอาชีวศึกษาภาคใต้ 3 พ.ศ. 2561
ราชกิจจานุเบกษา เมื่อวันที่13พฤศจิกายน2561เผยแพร่ข้อบังคับสถาบันการอาชีวศึกษาภาคใต้ 3 ว่าด้วยสัญลักษณ์ของสถาบันการอาชีวศึกษาภาคใต้ 3 พ.ศ. 2561 และข้อบังคับสถาบันการอาชีวศึกษาภาคใต้ 3ว่าด้วยเครื่องแบบ เครื่องหมาย และเครื่องแต่งกายของนักศึกษาพ.ศ. 2561
อ่านเพิ่มเติมสัญลักษณ์และเครื่องแต่งกาย
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมวิชาการเกษตรชี้แจง พร้อมสนับสนุนการดำเนินการกับ ทส.-หน่วยงานที่เกี่ยวข้องซึ่งมีกฎหมายเฉพาะ เพื่อควบคุมกรณีการระบาดของหนอนนิวกินี
วันพฤหัสบดีที่ 16 พฤศจิกายน 2560
กรมวิชาการเกษตรชี้แจง พร้อมสนับสนุนการดําเนินการกับ ทส.-หน่วยงานที่เกี่ยวข้องซึ่งมีกฎหมายเฉพาะ เพื่อควบคุมกรณีการระบาดของหนอนนิวกินี
กรมวิชาการเกษตร ชี้แจงกรณีการระบาดของหนอนตัวแบนนิวกินี มิใช่ศัตรูพืช แต่เป็นชนิดพันธุ์ต่างถิ่นที่อาจมีขึ้นในไทย โดยกรมวิชาการเกษตรพร้อมร่วมมือ สนับสนุนการดําเนินการกับ ทส.-หน่วยงานที่เกี่ยวข้องซึ่งมีกฎหมายเฉพาะเพื่อควบคุม
วันที่ 14 พฤศจิกายน 2560 นายสุวิทย์ ชัยเกียรติยศ อธิบดีกรมวิชาการเกษตร กรมวิชาการเกษตร ชี้แจงกรณีการระบาดของหนอนนิวกินี ตามที่มีสื่อนําเสนอว่าประเทศไทยพบการระบาดของหนอนตัวแบนนิวกินีที่ จ.ปทุมธานี นั้น กรมวิชาการเกษตรตรวจสอบเบื้องต้นแล้วพบว่า หนอนตัวแบนนิวกินี เป็นสิ่งมีชีวิตในกลุ่มปรสิต หรือพยาธิ มิใช่ศัตรูพืช แต่เป็นชนิดพันธุ์ต่างถิ่น โดยชนิดพันธุ์ต่างถิ่นที่อาจมีขึ้นในประเทศไทย นั้น มีสํานักงานนโยบายและแผนทรัพยากรธรรมชาติและสิ่งแวดล้อม (สผ.) เป็นหน่วยงานประสานกลาง ในการควบคุม ดูแลชนิดพันธุ์ต่างถิ่นดังกล่าว โดยกรมวิชาการเกษตรพร้อมร่วมมือและสนับสนุนการดําเนินการกับกระทรวงทรัพยากรธรรมชาติและสิ่งแวดล้อม (ทส.) และหน่วยงานอื่น ๆ ที่เกี่ยวข้อง ซึ่งมีกฎหมายเฉพาะ เพื่อควบคุมกรณีดังกล่าว
--------------------------
รัฐบาลไทย-ข่าวทำเนียบรัฐบาล-​สมอ. จัดสัมมนาระดมความเห็น สร้างความเข้าใจผู้ประกอบการไฟฟ้าและอิเล็กทรอนิกส์ ภายใต้กรอบ AHEEERR
วันศุกร์ที่ 2 มิถุนายน 2560
​สมอ. จัดสัมมนาระดมความเห็น สร้างความเข้าใจผู้ประกอบการไฟฟ้าและอิเล็กทรอนิกส์ ภายใต้กรอบ AHEEERR
สมอ. จัดสัมมนาเตรียมความพร้อม หน่วยตรวจสอบ หน่วยรับรอง และผู้ประกอบการ ตามความตกลงว่าด้วยการปรับระบบด้านกฎระเบียบและการควบคุมบริภัณฑ์ไฟฟ้าและอิเล็กทรอนิกส์ของอาเซียน (AHEEERR) หวังระดมความคิดเห็นและสร้างความเข้าใจให้ผู้ประกอบการ
รัฐบาลไทย-ข่าวทำเนียบรัฐบาล-รองนายกรัฐมนตรี เยี่ยมชมศูนย์ฝึกทักษะด้านวิชาชีพของเยอรมัน
วันจันทร์ที่ 12 มีนาคม 2561
รองนายกรัฐมนตรี เยี่ยมชมศูนย์ฝึกทักษะด้านวิชาชีพของเยอรมัน
รองนายกรัฐมนตรี เยี่ยมชมศูนย์ฝึกทักษะด้านวิชาชีพของเยอรมัน
เมื่อวันที่ 9 มีนาคม 2561 เวลา 10.30 น. ที่เมืองอาเคน(Aachen) สหพันธ์สาธารณรัฐเยอรมนี พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะและนางสาวพรรณนภา จันทรารมย์ กงสุลใหญ่ ณ นครแฟรงค์เฟิร์ต ได้เดินทางไปยัง Meister Education Development ซึ่งเป็นศูนย์ฝึกทักษะด้านวิชาชีพของเมืองอาเคน เพื่อเยี่ยมชมการฝึกและการเรียนในศูนย์ฯ ดังกล่าว ซึ่งมีโครงการความร่วมมือทางการศึกษากับมหาวิทยาลัยเทคโนโลยีราชมงคล และได้มีการส่งคณะอาจารย์ในสาขาวิชาทางด้านวิศวกรรมศาสตร์ไปเข้ารับการเรียนและการฝึกในศูนย์ดังกล่าวมาแล้วหลายรุ่น โดยคณะของรองนายกรัฐมนตรีได้พบกับนาย Karl Winkels ประธานกรรมการบริหารศูนย์ฯ นาย Thomas Hintz ประธานกรรมการบริหารด้านการต่างประเทศ และนาง Nicole Tomys รองประธานกรรมการบริหาร ซึ่งมาให้การต้อนรับและนําชมสถานที่ โดยคณะของรองนายกรัฐมนตรีได้พบกับคณะอาจารย์ของมหาวิทยาลัยเทคโนโลยีราชมงคล จํานวน 19 คนที่กําลังศึกษาตามโครงการอบรมครู Thai –German Meister สาขา Automotive Training Programme ซึ่งเป็นหนึ่งในสามสาขาวิชาที่ร่วมกันดําเนินการ นอกจากนั้นยังได้ไปเยี่ยมชมการทํางานของศูนย์ฝึกอบรมอาชีพให้กับผู้กระทําผิดในรัฐอาเคน พร้อมแลกเปลี่ยนข้อคิดเห็นเกี่ยวกับการฝึกอบรมอาชีพให้กับผู้ต้องขังอีกด้วย
สําหรับการเดินทางไปดูงานของ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมและคณะในครั้งนี้เป็นไปตามคําเชิญของ Meister Education Development ซึ่งเป็นศูนย์ฝึกทักษะด้านวิชาชีพที่มีความสําคัญในการฝึกอบรมทักษะด้านวิชาชีพให้แก่ชาวเยอรมันและชาวต่างชาติที่ประสงค์จะประกอบวิชาชีพในสาขาต่าง ๆ ในเยอรมัน โดยการเชิญรองนายกรัฐมนตรีของไทยไปในครั้งนี้ ในฐานะที่เป็นรองนายกรัฐมนตรีที่กํากับดูแลงานทางด้านการยุติธรรมและสํานักงานมาตรฐานวิชาชีพซึ่งเป็นองค์กรมหาชนของไทย
หมายเหตุ : วันและเวลาในข่าว เป็นวันและเวลาท้องถิ่นของสหพันธ์สาธารณรัฐเยอรมัน
.................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-กระทรวงยุติธรรม ประชุมหารือแนวทางการดำเนินการตาม (ร่าง) แผนพัฒนารัฐบาลดิจิทัลของประเทศไทย พ.ศ. ๒๕๖๓ - ๒๕๖๕
วันอังคารที่ 19 พฤษภาคม 2563
กระทรวงยุติธรรม ประชุมหารือแนวทางการดําเนินการตาม (ร่าง) แผนพัฒนารัฐบาลดิจิทัลของประเทศไทย พ.ศ. ๒๕๖๓ - ๒๕๖๕
กระทรวงยุติธรรม ประชุมหารือแนวทางการดําเนินการตาม (ร่าง) แผนพัฒนารัฐบาลดิจิทัลของประเทศไทย พ.ศ. ๒๕๖๓ - ๒๕๖๕
ในวันพฤหัสบดีที่ ๑๔ พฤษภาคม ๒๕๖๓ เวลา ๑๑.๐๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม หารือแนวทางการดําเนินการตามร่างแผนพัฒนารัฐบาลดิจิทัลของประเทศไทย พ.ศ. ๒๕๖๓ - ๒๕๖๕ โดยมี นายวิทยา สุริยะวงค์ รองปลัดกระทรวงยุติธรรม และผู้ที่เกี่ยวข้อง เข้าร่วมฯ
เพื่อรับทราบการนําเสนอร่างแผนพัฒนารัฐบาลดิจิทัลของประเทศไทย พ.ศ. ๒๕๖๓ - ๒๕๖๕ โดย สํานักงานพัฒนารัฐบาลดิจิทัล (องค์การมหาชน) พร้อมทั้ง กระทรวงยุติธรรมนําเสนอโครงการสําคัญที่จะดําเนินการในปี พ.ศ. ๒๕๖๓ - ๒๕๖๕ โดยแบ่งเป็น ๓ กลุ่ม คือ ๑. พัฒนาโครงสร้างพื้นฐานเพื่อสนับสนุนการปฏิบัติงานและการให้บริการ ๒. พัฒนาระบบสารสนเทศเพื่อยกระดับการให้บริการประชาชนเพื่อให้สามารถเข้าถึงบริการได้สะดวกรวดเร็วมากยิ่งขึ้น ๓. พัฒนาระบบสารสนเทศรองรับการปฏิบัติงานเพื่อปรับเปลี่ยนสู่การเป็นองค์การดิจิตอล